ലഖിംപുര് സംഘര്ഷം: മകനെതിരെ തെളിവുണ്ടെങ്കില് മന്ത്രിസ്ഥാനം രാജിവെക്കുമെന്ന് കേന്ദ്രമന്ത്രി ന്യൂഡല്ഹി: ഉത്തര്പ്രദേശ് ലഖിംപൂര് ഖേരിയിലെ സംഘര്ഷ സ്ഥലത്ത് തന്റെ മകന്റെ സാന്നിധ്യമുണ്ടായിരുന്നതായി തെളിഞ്ഞാല് മന്ത്രിസ്ഥാനം രാജിവെക്കുമെന്ന് കേന്ദ്ര ആഭ്യന്തര സഹമന്ത്രി അജയ് മിശ്ര. സംഭവസമയത്ത് ആശിഷ് മിശ്ര അവിടെയുണ്ടെന്ന് ഒരാള് എങ്കിലും തെളിയിച്ചാല് താന് ഉടന് രാജിവെക്കുമെന്നും അദ്ദേഹം വ്യക്തമാക്കി. സംഭവം നടന്ന സമയത്ത് ഞങ്ങള് രണ്ടുപേരും സ്ഥലത്ത് ഉണ്ടായിരുന്നില്ല. ഇതിന് തെളിവുണ്ട്. ഡ്രൈവറെ കൊല്ലപ്പെടുത്തുന്നത് ദൃശ്യങ്ങളില് നിന്ന് വ്യക്തമാണ്. തന്റെ മകന് സ്ഥലത്തുണ്ടായിരുന്നെങ്കില് അവനും കൊല്ലപ്പെടുമായിരുന്നു അജയ് മിശ്ര പറഞ്ഞു. ഏത് അന്വേഷണവും നേരിടാന് തയ്യറാണെന്നും അദ്ദേഹം വ്യക്തമാക്കി. കാര്ഷിക നിയമങ്ങള്ക്കെതിരെ നടന്ന കര്ഷകരുടെ പ്രതിഷേധത്തിനിടയിലേക്ക് വാഹനം ഇടിച്ചുകയറ്റുകയായിരുന്നു. നാല് കര്ഷകരുള്പ്പെടെ എട്ടുപേരാണ് അപകടത്തില് കൊല്ലപ്പെട്ടത്. സംഭവത്തില് ആശിഷ് മിശ്രയടക്കം 14 പേര്ക്കെതിരെ പൊലീസ് കേസെടുത്തിട്ടുണ്ട്. കൊലപാതകം, ക്രിമിനല് ഗൂഢാലോചന, കലാപമുണ്ടാക്കല് എന്നീ വകുപ്പുകള് ചുമത്തിയാണ് കേസെടുത്തിരിക്കുന്നത്. Tags union minister lakhimpur kheri violence ajay misra shortlink